laion/Wikipedia-Exotic huggingface dataset:
Gardemariin

Gardemariin (vene keeles гардемарин; prantsuse keeles garde-marine 'merekaardivägi') oli keiserlikul Venemaal aastail 1716–1917 mereväes mitšmanist madalam sõjaväeline auaste. Aastatel 1716–1752 ja 1860–1882 oli gardemariini auaste riviauaste; ülejäänud ajal nimetati gardemariinideks mereväeõppeasutuste kasvandikke. Auastme võttis 1716. aastal kasutusele Peeter I, et anda see Merekaardiväe Akadeemia (Академия морской гвардии) lõpetajatele, kes olid arvatud gardemariiniroodu (1718. aastast). Laevadel arvati gardemariinid "alamväelaste" hulka. Nad kandsid Preobraženski polgu vormi. Mereväemäärustiku järgi olid nad "в бою, как солдаты, в ходу, как матросы". Pärast praktilisi meresõite nooremgardemariini ja vanemgardemariini auastmes ülendati nad ohvitserideks. 1720. aasta mereväemäärustiku järgi ei olnud gardemariinide arv laevadel fikseeritud. Lahingu ajal kinnistati iga gardemariin mõne suurtüki juurde, kus ta aitas kanoniire. Ülejäänud aja täitsid nad madruse kohustusi, kuid neli tundi päevas olid nad kohustatud omandama teiste ametite kohustusi. Poolteist tundi päevas tegeles nendega tüürimees, 30 minutit sõdurite väljaõppega tegelev ohvitser, kes õpetas musketi käsitsemist, ühe tunni konstaabel või suurtükiväeohvitser, kes õpetas suurtükkidega ümberkäimist, ning ühe tunni kapten või mõni ohvitser, kes õpetas laeva juhtimist. Aastal 1752 kaotati mereväeohvitsere ettevalmistavad õppeasutused ning nende asemel avati Peterburis Mereväekorpus (Морской корпус). Nüüd hakati gardemariinideks nimetama selle kasvandikke, kes olid õppinud kolm aastat. Esimeses gardemariiniklassis õpiti aritmeetikat, geomeetriat, trigonomeetriat, võõrkeelt ja mitmeid mereteadusi. Teisel ja kolmandal aastal õpiti erialaaineid, kusjuures kahel esimesel aastal olid suvekuud ette nähtud praktikale laevadel. Aastast 1906 anti mereväekorpuse või mereväeinseneride kooli (Морское инженерное училище) lõpetajatele, kes olid suunatud laevapraktikale, laevagardemariini auaste. Pärast aastast praktikat sooritasid gardemariinid praktilised eksamid ning nad ülendati mitšmaniteks (laevaehitajad ja mehaanikud alamporutšikuteks. Laevagardemariinid, kes praktilisi eksameid edukalt ei sooritanud ning näitasid üles halbu meremeheomadusi ja halba ettevalmistust mereväeteenistuseks, vabastati teenistusest ning neile anti admiraliteediporutšiku auaste või X klassi tsiviilteenistuse auaste. Pärast oktoobrirevolutsiooni gardemariini auaste kaotati. teenistusastmete tabel kursant
Filokartia

Fail:Postcard collection.JPG Filokartia on postkaartide kollektsioneerimine. Filokartia sai alguse 19. sajandi lõpus, kui postkaartide masstootmine muutis selle odavaimaks postisaadetiseks. Ülemaailmse Postiliiduga liitunud maades saadeti 1875. aastal 231,5 miljonit ümbrikuta kirja. 19. sajandi lõpus ja 20. sajandi alguses asutati esimesed postkaartidest huvitujate ühendused ning hakati avaldama ajakirju ja katalooge. Korraldati rahvusvahelisi näitusi ja kongresse postkaartide kogujatele ja tootjatele. Filateelia
Lebelistika

Lebelistika on kleepsude ja etikettide kollektsioneerimine. Kitsamalt on fromoloogia juustupakietikettide kogumine, fillumeenia tegeleb mh tikutoosietikettide kogumisega, kofrokartia turismi reklaamkleepsude kogumisega. Lebelistikaga tegelejat nimetatakse lebelistiks.
Príncipe de Asturias

Príncipe de Asturias (R11) oli Hispaania lennukikandja, Hispaania sõjalaevastiku lipulaev. See ehitati aastatel 1979–1988 Hispaanias Bazáni laevatehases. Laev lasti vette juba 1982. aastal, kuid mitmete ümberehituste tõttu anti mereväele üle alles 1988. aastal. 2013. aastal kanti laev maha ja müüdi 2017. aastal vanametalliks. Tavaliselt oli laeval 12 hävituslennukit Harrier ja 12 helikopterit, kuid maksimaalselt mahtus pardale 29 lennukit. Pikkus: 196 m Veeväljasurve: 16 700 t Kiirus: 27 sõlme
Lehtimäki vald

Lehtimäki on endine vald Soomes Lõuna-Pohjanmaa maakonnas. Valla naaberlinnad olid Ähtäri ja Alajärvi. 1. jaanuaril 2009 liitus Lehtimäki vald Alajärvi linnaga. Puukirik, valmis 1800. aastal Vallamaja, valmis 1990 Valkealampi suusamaa (suusakeskus). Valla moodustanud piirkond on järvederikas, tuntumaid suvituskohti on muu hulgas Ähtärinjärvi. Järved on kalarikkad. Eino Uusitalo, endine minister Antti Maasalo, ruumilisi metallteoseid loonud kunstnik Ari Mannio, kergejõustiklane Kaupunkien ja kuntien lukumäärät ja väestötiedot, vaadatud 15.02.2019. Valla koduleht
Kadunud 60 sekundiga

"Kadunud 60 sekundiga" (originaalpealkiri "Gone in Sixty Seconds") on 2000. aastal valminud USA põnevusfilm, mis on 1974. aasta originaalfilmi ümbertöötlus. Filmi alguses sõidab Randall 'Memphis' Raines (Nicolas Cage) Porsche 911-ga lattu, kuid neid jälitavad võmmid. Randall on kunagine Los Angelese legendaarseim autovaras, kes suudab varastada mis tahes auto napi 60 sekundiga. Kuid kui ta "pani selle ameti maha", sattus allilmabossi Raymond Calitri küüsi tema vend Kip Raines (Giovanni Ribisi). Tema päästmiseks võtab Memphis vastu Calitri tellimuse: varastada loetud päevade jooksul 50 tippklassi autot (1974. aasta filmis oli 48 autot). Aga kõigi soovitud autode leidmine ja Memphise vanade kambajõmmide kogumine võtab oma aja, seega tuleb ülikeeruline operatsioon ellu viia kõigest ööpäeva jooksul, seejuures vältides tema peale hammast ihuvaid politseinikke. Nicolas Cage (Randall 'Memphis' Raines) Angelina Jolie (Sara 'Sway' Wayland) Giovanni Ribisi (Kip Raines) William Lee Scott (Toby) Vinnie Jones (The Sphinx) T.J. Cross (Mirror Man) Robert Duvall (Otto Halliwell) Kasutatud on naistenimesid, et raadioside pealtkuulajad millestki aru ei saaks. 1. 1999 Aston Martin DB7 – Mary 2. 1962 Aston Martin DB4 GT Zagato – Barbara 3. 1999 Bentley Arnage – Lindsey 4. 1999 Bentley Azure – Laura 5. 1964 Bentley Continental – Alma 6. 1959 Cadillac El Dorado – Madeline 7. 1958 Cadillac El Dorado Brougham – Patricia 8. 1999 Cadillac Escalade – Carol 9. 2000 Cadillac El Dorado STS – Daniela 10. 1957 Chevrolet Bel Air Convertible – Stefanie 11. 1969 Chevrolet Camaro Z28 – Erin 12. 1953 Chevrolet Corvette – Pamela 13. 1967 Chevrolet Corvette Stingray L71 – Stacey 14. 1998 Ford F-Series F-250 4x4 Modified Pickup – Anne 15. 1956 Ford T-Bird – Susan 16. 1971 DeTomaso Pantera – Kate 17. 1969 Dodge Charger Daytona- Vanessa 18. 1998 Dodge Viper Coupe GTS – Denise 19. 1995 Ferrari 355 B – Diane 20. 1997 Ferrari 355 F1 – Lisa 21. 1967 Ferrari 275 GTB/4 – Laura 22. 1999 Ferrari 550 Maranello – Angelina 23. 1987 Ferrari Testarossa – Rose 24. 2000 GMC Yukon – Tracy 25. 1999 Infiniti Q45 – Rachel 26. 1994 Jaguar XJ220 – Bernadine 27. 1999 Jaguar XJR – Deborah 28. 1994 Lamborghini Diablo SE30 – Stacey 29. 1999 Hummer H1Truck 2 Door – Gina 30. 1999 Lexus LS 400 – Hillary 31. 1999 Lincoln Navigator – Kimberley 32. 1955 Mercedes Benz 300 SL – Dorothy 33. 1999 Mercedes Benz CL 500 – Donna 34. 1999 Mercedes Benz S 600 – Samantha 35. 1998 Mercedes Benz SL 600 – Ellen 36. 1950 Mercury Custom – Gabriela 37. 1971 Plymouth Hemi 'Cuda – Shannon 38. 1969 Plymouth Roadrunner – Jessica 39. 1965 Pontiac GTO – Sharon 40. 1999 Porsche 911 (996) – Tina 41. 2000 Porsche Boxster – Marsha 42. 1961 Porsche 356B Speedster – Natalie 43. 1988 Porsche 959 – Virginia 44. 1997 Porsche 911 Twin Turbo – Tanya 45. 2000 Rolls-Royce Park Ward Stretch limousine – Grace 46. 1966 Shelby AC Cobra – Ashley 47. 1967 Shelby Mustang GT 500 – Eleanor (selle auto jättis Memphis viimaseks) 48. 2000 Toyota Land Cruiser – Cathy 49. 1998 Toyota Supra Turbo – Lynn 50. 2000 Volvo S80 T6 – Lisa Kadunud 60 sekundiga andmekogus IMDb (inglise)
Kahekroonine münt

Eesti Vabariigis on vermitud kaks erinevat kahekroonist hõbemünti, mis on tuntud kui "Toompea" (1930) ja "Ülikool" (1932). 1992. aastal vermiti ebaseaduslik kahekroonine münt. Teiste riikide 2-kronistest müntidest on juttu artiklites nende riikide valuutade kohta. Lingid vastavatele artiklitele on artiklis Kroon (rahaühik). Eesti Vabariigi meenemündid Eesti kroon
Filister

Filister on väikekodanlik, kitsarinnaline ja enesega rahulolev, konservatiivne, madala kohanemisvõimega, kultuurivaenulik ja rutiini armastav inimene. Seda sõna kasutatakse ka psühholoogiaterminina. Filosoof Søren Kierkegaardi järgi on filister inimene, keda iseloomustab olemasolu ilma eksistentsita. Kierkegaard võrdles filistrit mutriga suures masinavärgis. Filistrite puhul on tegemist erilise eksisteerimisvormiga, mida Kierkegaard ei liigitanud kolme põhitüübi alla (esteetiline, eetiline ning religioosne). Küll aga võib tema arvates toimuda üleminekuid filisterlikust eksisteerimisvormist mõnda kolmest põhistaadiumist ning vastupidi. Kellegi filistriks olemist on võimalik tuvastada vaid analüüsi kaudu, kuna filistril puuduvad ainuomased välised tunnused. Lisaks sellele pole filister oma filistriks olemisest teadlik, kuna ei tunneta sotsiaalset survet, mis tema tõelist Mina hävitab. Filister usub end kontrollivat oma tegusid ja mõtteid, olemata tegelikult oma tahtes vaba – alateadlikult juhindub ta sotsiaalse surve juurutatud ideaalnägemustest, kuidas õigesti elada ja mida uskuda. Vilistid Väikekodanlane
Lüükia

Lüükia oli vanaaja riik Väike-Aasia lõunaosas, tänapäeva Türgi lõunaosas. Esimesed teated Lüükia kohta pärinevad Homeroselt. Umbes 600 eKr langes see Pärsia ning seejärel Ptolemaioste võimu alla. Aastal 197 eKr liideti Lüükia Seleukiidide riigiga, seejärel valitses seda Rhodos. Aastal 169 eKr iseseisvus riik uuesti, kuid 43 eKr muudeti Lüükia koos Pamfüüliaga Rooma riigi provintsiks.
Müüsia

Müüsia oli ajalooline maakond Väike-Aasia loodeosas. Müüsias elasid Traakia hõimud, keda kutsuti müüslasteks. Viimaste täpne päritolu pole teada, oletatakse nende Balkani päritolu. 3. sajandil eKr tekkis Müüsia aladel Pergamoni riik. Aastal 133 eKr läks Rooma vabariigi võimu alla.
Kaaria

Kaaria oli vanaaja maakond ja riik Väike-Aasia edelaosas, kus elasid kaarialased (oletatavasti indoeuroopa päritolu). Vana-Kreeka pärimuse järgi asustasid 2. aastatuhandel eKr kaarialased kogu Egeuse mere piirkonda. Sama aastatuhande lõpul vallutasid kreeklased Kaaria rannikualad ja rajasid sinna mitmed linnad, Halikarnassos, Mileetos, Knidos, jt. 6. sajandil eKr läks Ahhemeniidide Pärsia võimu alla, kuid umbes 377–353 eKr Mausolose valitsemisajal saavutas faktilise iseseisvuse. Hiljem langes Seleukiidide võimu alla.
Kiliikia

Kiliikia oli ajalooline maakond ja riik Väike-Aasias, mis ulatus selle kagurannikust lõunas kuni Tauruse mägedeni põhjas. Esimesed teated pärinevad Assüüria allikatest umbes 10. sajandist eKr. Allus alates 9. sajandist eKr Assüüriale, hiljem Pärsiale ja Ahhemeniidide riigile. 333. aastal eKr vallutas Kiliikia alad Aleksander Suur. Hiljem kuulus Ptolemaiostele ja Seleukiidide riigile. Aastal 102 eKr (mõningatel andmetel ka 103. aastal eKr) langes Rooma vabariigi võimu alla, Kiliikia ja Küprose provintsina ning järgnevalt Ida-Rooma riigi (Bütsantsi) osana. Kiliiklased olid tuntud kui ohtlikud piraadid.[viide?] Tarsa = Tarsus = Tarsos (Ταρσός) = Tarson (Տարսոն), linn, millel on vanust üle 6000 aasta ning milles kohtusid Marcus Antonius ja Kleopatra Kiliikia Armeenia kuningriik 14. juuli 2006, Silver Saluri, Mereriigi Armeenia purjelaev väisas Tallinna, postimees.ee 20. november 2015, Poole Uhtna aardest moodustavad provintsiaalrooma mündid, virumaateataja.ee
Samasus (matemaatika)

Samasuseks nimetatakse matemaatikas tõest arvvõrdust või muutujaid sisaldavat võrdust, mis osutub tõeseks muutujate kõigi lubatud väärtuste korral.
Ühesendine münt

Eesti Vabariigis on vermitud kaks ühesendist münti: Ühesendine münt (1929) Ühesendine münt (1939) Muud ühesendised: 1-sendine euromünt
Meedia riik

Meedia riik oli kunagine riik Iraani kiltmaa loodeosas. Esimesed teated pärinevad meedlastest 9. sajandist eKr, alates 7. sajandist eKr muutus kuningriigiks, siis sattus mõneks ajaks sküütide võimu alla. Meedlased kuulusid indoeurooplaste hulka. Suurvõimuna tõusis Meedia esile 7. sajandi eKr lõpukümnendeil, kui Assüüria oli purustanud Eelami. Hiljem, liidus Babülooniaga, purustas Meedia Assüüria ning vallutas Pärsia, Urartu ja Väike-Aasia kuni Halyse jõeni. 614. aastal eKr ründas meedlaste kuningas Kyaxares liidus Babülooniaga Assüüriat, vallutas 612. aastal eKr Ninive ja viis 609. aastal eKr Assüüria purustamise lõpule. Meedia võimu alla langesid seni Assüüriast sõltunud alad Mesopotaamiat põhja poolt piiravas mäestikuvööndis. Meedia valdused ulatusid Iraanist Anatoolia keskosani, riigi pealinn Ekbatana asus meedlaste tuumikaladel Lääne-Iraanis. Meedia vasalli pärslaste kuningas Kyros II koondas 553 eKr oma väed Meedia kuninga Astyagese vastu. Lahingus Pasargadai all aastal 550 eKr võitsid pärslased meedlasi, edasi vallutas Kyros Meedia pealinna Ekbatana ja purustas Meedia sõjaväe. Meedia kuningriik lakkas olemast, Kyros tõusis nii Pärsia kui ka Meedia valitsejaks ja liitis Meedia Ahhemeniidide riigiga. Kyros rajas oma uue riigi esimese pealinna võiduka lahingukoha lähedale Pasargadaisse.  Pikemalt artiklis Ahhemeniidide riik#Riigi teke, Kyros II 4. sajandil eKr iseseisvus Meedia uuesti, kuid tunduvalt väiksema riigina (vaata Atropatene).
Barbara Cartland

Barbara Cartland (Dame Mary Barbara Hamilton Cartland) (9. juuli 1901 – 21. mai 2000) oli inglise kirjanik, väidetavalt 723 romaani autor. Cartland sai hariduse Alice Ottley koolis ja Malverni tütarlastekolledžis. Elatist teenis algul pühapäevakoolis õpetajana ja siis seltskonnalehe Daily Express ajakirjanikuna. 1923. aastal ilmus tema esikromaan "Jigsaw", mida saatis kohe edu. Barbara Cartland oli silmapaistvalt viljakas armastusromaanide autor, kuid ta kirjutas ka elulooraamatuid, lastejutte, kuuldemänge, ilu- ja majapidamisnõuandeid ning etiketiraamatuid. 1983. aastal kanti ta Guinnessi rekordite raamatusse, kuna tal ilmus ühe aasta jooksul 26 teost. Elu jooksul avaldas ta 723 raamatut, mida müüdi 38 keeles enam kui miljard eksemplari. Pärast surma jäi Cartlandist maha 160 käsikirja, mida tema poeg Ian on hiljem kirjastanud. Barbara Cartland on maailmas enim tõlgitud kirjanikest kuues ning müüginumbritelt kolmas; temast eespool on vaid William Shakespeare ja Agatha Christie. Ehkki algul julgemad, muutusid Cartlandi romaanid ajapikku üha leebemaks ning vaated konservatiivsemaks. Enamik ta teostest on ajaloolised, mis võimaldas tal kujutada sugulist karskust usutavamalt. Ta võttis korduvalt sõna abielurikkumise ja lahutuste vastu, ehkki tunnistas, et on ise mõlemaga kokku puutunud. Abielus oli Cartland kaks korda: aastatel 1927–1933 Alexander McCorquodale'iga, kellega sai tütre Raine (1929), ning hiljem oma esimese mehe nõo Hugh McCorquodale'iga, kellega sai kaks poega: Iani (1937) ja Gleni (1939). Cartlandi tütar oli Briti printsessi Diana kasuema. Kirjutamise kõrvalt tegeles Cartland ka heategevuse ja sotsiaalteemadega, võideldes näiteks mustlaste õiguste eest ja nõudes meditsiiniõdedele palgatõusu. 1978. aastal lindistas ta koos Kuningliku Sümfooniaorkestriga plaaditäie armastuslaule. Ta oli üks Londoni silmapaistvamaid seltskonnategelasi ja Suurbritannia populaarsemaid meediapersoone. Silmatorkavalt roosasse rõivastatuna esines ta sageli avalikel üritustel ja televisioonis armastuse, tervise, ühiskonna ja poliitika teemadel. "Armastus lõpeb keskööl" "Armastus võidab kõik" "Armastuse jõgi" "Armuleek" "Auvõlg" "Hurm Prantsusmaal" "Imeline unelm" "Kahevõitlus saatusega" "Kättemaks on magus" "Lukustatud süda" "Mägede kutse" "Sfinks kuukiirtes" "Suudlus Roomas" "Võrratu" Marlen Rein "Lemberomaanide kuninganna" Postimees, Arter, 19. november 2011, lk 22 Barbara Cartlandi veebileht, vaadatud 21.06.2020. Marlen Rein "Lemberomaanide kuninganna". Postimees, Arter, 19. november 2011, lk 22
Mortimer Adler

Mortimer Jerome Adler (28. detsember 1902 – 28. juuni 2001) oli ameerika filosoof ja aimeraamatute autor. Ta on tuntud eelkõige laiemale avalikkusele suunatud teostega, näiteks kriitilist lugemist õpetava raamatuga "How To Read A Book".
Ühe muutuja polünoom

Ühe muutuja polünoom on hulkliige, mille liikmeteks on muutuja naturaalarvulise astendajaga astmed koos kordajatega. Ühe muutuja polünoomi astmeks nimetatakse polünoomi suurima astendajaga liikme astendajat. kuuppolünoom: 2x3-4x2-2x+5 6. astme polünoom: y6+2y2-6 ruutpolünoom: ax2+bx+c Polünoom
Galaatia

Galaatia oli riik ja vanaaja maakond Väike-Aasia siseosas. Galaadid (keldid), keda oli kolm hõimu, tungisid neile aladele üle Balkani 278.–277. aastal eKr ning rüüstasid piirkonda kuni Pergamoni kuningas Attalos I sundis nad 230. aasta paiku eKr sisealadele paigale. 2. sajandil eKr. sattus Galaatia Rooma vabariigi mõju alla ja muudeti 25. aastal eKr Aasia provintsiks, mille keskuseks sai Ancyra (tänapäeval Ankara). Galaatide keel säilis veel umbes 5. sajandini.
Polünoomi nullkoht

Polünoomi nullkoht ehk polünoomi juur on muutuja väärtus, mille korral ühe muutuja polünoomi väärtus on 0. n-inda astme polünoomil võib olla maksimaalselt n nullkohta. Polünoomi nullkohad on ka vastava võrrandi lahendeiks. Oletame, et meil on võrrand y=3x+9. Võrrandi lahendamiseks teeme asenduse y=0 ning nüüd saame võrrandi 3x+9=0. Samas aga võttes ära võrdusmärgi ja nulli tekib meil polünoom 3x+9. pannes aga võrrandi lõppu =0 tekib võrrand, mida on võimalik lahendada. Meie võrrandi lahendiks oleks siis x=-3. Ehk siis sirge lõikab x telge punktis -3. Punkt -3 on aga ühtlasi ka polünoomi 3x+9 nullkohaks. Algebra põhiteoreem
Kuusnurk

Kuusnurgaks ehk heksagooniks nimetatakse hulknurka, millel on kuus tippu ja kuus külge. Korrapärasel kuusnurgal on kõik küljed võrdse pikkusega ja kõik sisenurgad on 120°. Korrapärase kuusnurga pindala arvutatakse küljepikkuse t korral valemiga A = 3 3 2 t 2 ≃ 2.598076211 t 2 . {\displaystyle A={\frac {3{\sqrt {3}}}{2}}t^{2}\simeq 2.598076211t^{2}.} Korrapärase kuusnurga joonestamine Heksagramm
Biruutvõrrand

Biruutvõrrandiks nimetatakse neljanda astme algebralist võrrandit, mis on teisendatav kujule a x 4 + b x 2 + c = 0 , {\displaystyle ax^{4}+bx^{2}+c=0,\,} kus x on tundmatu ja a ≠ 0. Võrrandi lahendamiseks tehakse asendus x2=y, mis annab ruutvõrrandi.
Lihtintress

Lihtintress on intress, mida arvestatakse laenu põhisummalt või veel tagasi maksta jäävalt põhisumma osalt. Lihtintressi arvutatakse valemiga I = k ⋅ i ⋅ t {\displaystyle I=k\cdot i\cdot t} kus algkapital on k, perioodi intressimäär i = p% / 100% ja perioodide arv t. Lihtintressi valemit kasutatakse näiteks viiviste arvutamiseks. Liitintress
Kimmerlased

Kimmerlased ehk kimmerid olid rändhõimud, kes elasid 8.-7. sajandil eKr Musta mere põhjarannikul, Põhja-Kaukaasias, Krimmis ja Karpaaditideni ulatunud aladel ning rääkisid indoeuroopa iraani keelt. Nimetust "kimmerlased" kasutati ka rauaajal üldnimetusena Musta mere põhjaosa elanike kohta. Teave nendest on meieni jõudnud Herodotose, Odüsseia ja Assüüria ajalooallikate järgi. Assüüria kuningate kirjutist kohaselt 714. a eKr asusid nad Sevani järvest loodesse jäävas piirkonnas ning tasusid andameid Urartule, kuid suutsid tõrjuda Urartu kuninga sõjaretke. 7. sajandil eKr vallutasid nad osa Väike-Aasia lääneosa alasid ning ohustasid Lüüdia alasid. Nende tagasitõrjumiseks lõi Lüüdia kuningas Giges liidu Assüüria kuninga Assurbanipaliga. Kimmerlased vallutasid Väike-Aasias osa kreeklaste Joonia linnriike. 7. sajandi paiku eKr tõrjusid sküüdid kimmerlased Väike-Aasiasse, arvatavasti Kapadookiasse.
Kordarv

Kordarv on positiivne täisarv, mis jagub peale ühe ja iseenda veel mõne naturaalarvuga.
Potentseerimine

Potentseerimiseks ehk antilogaritmimiseks nimetatakse logaritmi järgi arvu leidmist. logaritmimine
Apoteem

Apoteem (kr sõnast apothēma 'kõrvalepandu') on korrapärase püramiidi külgtahuks oleva kolmnurga kõrgus, mis on tõmmatud püramiidi tipust. Apoteem võib tähendada ka korrapärase hulknurga (nt kuusnurga) keskpunktist küljele tõmmatud ristlõiku; ka selle lõigu pikkust. Hüpotenuus Ü. Kaasik, 2002. Matemaatikaleksikon. Kolmas, täiendatud trükk. 288 lk
Navassa saar

Navassa (prantsuse keeles La Navase) on asustamata saar Kariibi meres pindalaga 5,2 ruutkilomeetrit. Saar kuulub inkorporeerimata alana Ameerika Ühendriikidele, kuid sellele pretendeerib ka Haiti. Navassa avastati 1504. aastal Christoph Kolumbuse meeste poolt, kelle maadeavastaja oli saatnud Jamaicalt Haiti saarele abi järele. Saar jäi siiski asustamata ja meresõitjad vältisid seda järgmised 350 aastat. Aastal 1857 kuulutas Ameerika Ühendriikide kapten Peter Duncan saare oma riigile kuuluvaks. Haiti vaidlustas ameeriklaste anneksiooni ja pretendeerib tänini õigusele saare üle. Saar on olnud oluline peamiselt kahel põhjusel. 1850. aastatel avastati saarel rikkalikud guaano varud ja aastatel 1865–1898 tegelesid ameeriklased seal peamiselt guaano kaevandamisega. Uue tähtsuse omandas Navassa pärast Panama kanali avamist. 1917. aastal ehitati saarele majakas, mis juhatas kanali kaudu liiklevatele laevadele teed. Seda kasutati 1996. aastani. Navassal on ka sõjaline tähtsus, sest saar asub kolmnurgas Jamaica, Haiti ja Kuuba vahel ning vaid saja kuuekümne kilomeetri kaugusel Ameerika Ühendriikide Guantánamo lahe sõjaväebaasist. Tänapäeval on Navassa puhul tegu looduskaitsealaga, mida haldab Ameerika Ühendriikide siseministeeriumi kalanduse ja looduse teenistus (United States Fish and Wildlife Service). Navassa koosneb peamiselt lubjakivist ja korallist. Valdavas osas on saar lage ja kivine, kuid seal on piisavalt rohumaid kodukitsede karjatamiseks. Saarel on ka mõned viigipuud ja kaktused. Ainus loodusvara on guaano.
Robert Koch

Robert Koch (11. detsember 1843 Hannoveri kuningriik Klausthal – 27. mai 1910 Badeni suurhertsogiriik, Baden-Baden) oli saksa arstiteadlane, üks mikrobioloogia rajajaid, Nobeli auhinna laureaat. 1877 avastas ta Siberi katku, 1882 tuberkuloositekitaja (Kochi kepike) ja 1883 kooleratekitaja. Ta sõnastas ka Kochi postulaadid. Dissertation Dorpat 1879: Über die Wirkung der Oxalate auf den thierischen Organismus. Aastal 1905 pälvis ta tuberkuloositekitaja avastamise eest Nobeli füsioloogia- või meditsiiniauhinna. Koch sündis Hermann Kochi ja tema naise Mathilde Julie Henriette (sündinud Biewand) pojana. Juba lapsena paistis ta tarkusega silma. Veel enne kooliminekut 1848 õppis ta iseseisvalt lugema ja kirjutama. Ta lõpetas keskkooli 1862, saavutades häid tulemusi reaalainetes. 1863 astus ta Göttingeni ülikooli loodusteadusi õppima, aga kahe semestri möödudes vahetas ta õppesuunda ja asus õppima arstiteadust. Viienda semestri ajal kutsus anatoom Jacob Henle teda osalema oma emaka närvistruktuuri uurimise projektis. Kuuendal semestril hakkas Koch füsioloogiainstituudis iseseisvalt uurima happeeritust. See sai lõpuks tema väitekirja aluseks. 1866. aasta jaanuaris lõpetas Koch ülikooli meditsiiniteaduskonna kiitusega. Pärast lõpetamist töötas Koch kirurgina Prantsuse-Preisi sõjas ja seejärel arstina Wollsteinis (tänapäeval asub see linn Poolas ja kannab nime Wolsztyn). 1885–1890 töötas ta Berliini ülikoolis administraatori ja professorina. Koch abiellus 1867 Emma Adolphine Josephine Fraatziga. Järgmisel aastal sündis neil tütar Gertrude. Abielu lõppes 1893 ja samal aastal abiellus Koch uuesti näitleja Hedwig Freibergiga. 9. aprillil 1910 tabas Kochi südamerabandus ja sellest ta enam ei taastunud. Oma viimase loengu pidas ta 24. mail 1910 Berliini teaduste akadeemias, kõneldes tuberkuloosist. Kolm päeva hiljem ta suri. Pärast tema surma nimetas Göttingeni ülikooli füsioloogiainstituut ühe osakonna tema järgi ümber. 1897 – valiti Londoni Kuningliku Seltsi välisliikmeks 1905 – Nobeli füsioloogia- või meditsiiniauhind
Pamfüülia

Pamfüülia oli vanaaja maakond Väike-Aasia lõunarannikul. Paiknes Lüükia ja Kiliikia vahel. II aastatuhande eKr lõpul asustasid seda paikkonda mitmed sisserännanud Kreeka hõimud. 6. sajandil eKr läks Pamfüülia Pärsia valdusse, hiljem Ptolemaioste ja Seleukiidide riigi, edasi Pergamoni ja 2. sajandi lõpust eKr Rooma valdusse.
Oktaeeder

Oktaeeder ehk kaheksatahukas on hulktahukas, millel on kaheksa tahku. Korrapärane oktaeeder